Soul Calibur IV

**Soul Calibur IV** on neljäs teos Namcon Soul Calibur -tappelupelisarjaan. Namco on ilmoittanut, että peli julkaistiin PlayStation 3:lle ja Xbox 360:lle 30.7.2008. Peli ei ilmestynyt Wiille, vaan sille ilmestyi  vuonna 2008 erillinen peli, Soul Calibur Legends.

Ensimmäistä kertaa sarjan historiassa tässä pelissä tulee olemaan oikea kilpailukykyinen Online-moninpeli. Pelin kolikkopeliversiota ei ole vielä julkistettu.

## Hahmot
SoulCalibur IV:n virallisella sivustolla  esitellään useita palaavia hahmoja, sekä uusi hahmo nimeltään Hilde, joka on täyteen haarniskaan sonnustautunut prinsessa aseenaan keihäs ja miekka. Muista taistelupelien naishahmoista poiketen Hildestä ei näy kasvojen lisäksi muuta paljasta ihoa.

Yhteensä vahvistettuja pelattavia hahmoja on **36**, jonka lisäksi pelaaja voi tallentaa jopa 50 Hahmonluontiohjelmalla tekemäänsä omaa hahmoa.

### Pelin hahmot
* Algol - uusi pelattava päävastus; muinainen sankarikuningas, joka hallitsee sekä *Soul Caliburia* että *Soul Edgeä*
* Amy - nuori tyttö, jonka Raphael adoptoi; pukeutuu lolitamaisesti ja taistelee pistomiekalla nimeltään *Albion*
* Angol Fear - uusi bonushahmo, jonka on suunnitellut Mine Yoshizaki; melkein 20 000 vuotta vanha nainen avaruudesta, aseenaan keihäs nimeltä *Lucifer*, jonka päässä on kuun muotoinen pallo
* Ashlotte - uusi bonushahmo, jonka on suunnitellut Oh! great; elävä kellopelinukke, joka kantaa aseenaan peistä
* Astaroth - golem, jonka loi sodan jumala Aresta palvova kultti; sen iho on laavakiveä, ja aseena taistelukirves *Kulutues*
* Cassandra - nuori kreikkalainen soturinainen, Sophitian sisar; taistelee lyhyellä *Digamma*-miekalla ja *Nemea*-kilvellä
* Cervantes - epäkuollut merirosvokapteeni, Ivyn isä; käyttää aseinaan kahta miekkaa nimiltään *Acheron* ja *Nirvana*, joista jälkimmäisen kahvassa on pistooli 
* Darth Vader - korruptoitunut Sith-lordi; vieraileva Tähtien Sota -hahmo PlayStation 3 -versiossa, ladattavana Xbox 360lle; taistelee punaisella valomiekalla.
* Hilde - uusi hahmo, kokohaarniskaan pukeutunut ritariprinsessa fiktiivisestä Wolfkronen kuningaskunnasta; käyttää taistelussa *Grenzen Nova*-miekkaa ja *Freisch Himmel*-keihästä
* Ivy - dominamainen englantilainen alkemistinainen ja Cervantesin tytär, joka käyttää aseenaan itse kehittelemäänsä *Valentine*-miekkaa, jonka voi pidentää ruoskamaiseksi
* Kamikirimusi - uusi bonushahmo, jonka on suunnitellut Hirokazu Hisayuki; nuori naispuolinen Oni-demoni, joka käyttää aseenaan kanaboa
* Kilik - nuori munkki, jonka kohtalo on kietoutunut yhteen Maxin ja Xianghuan kanssa; aseena taistelusauva *Kali-Yuga*
* Lizardman - oikeasti spartalainen mies nimeltään Aeon Calcos, jonka Aresta palvova kultti muutti ihmisliskoksi; aseenaan hän käyttää *Grudge*-kirvestä ja *Aya*-kilpeä
* Maxi - nuori merirosvo, jonka miehistön Astaroth teurasti; taistelee nunchakulla nimeltään *Soryuju*
* Mitsurugi - japanilainen samuraiveteraani, jonka aseena on katana-miekka nimeltä *Shishi-Oh*
* Nightmare - pahan Soul Edgen ruumillistuma, joka tunnetaan myös nimellä Sininen Ritari; valtasi aikaisemmin Siegfriedin ruumiin, josta tuli hänen verivihollisensa irtautumisen jälkeen; käyttää aseenaan luonnollisesti *Soul Edgeä*, suurta miekkaa
* Raphael - ranskalainen mies, joka sairastui Soul Edgen aiheuttamaan mystiseen tautiin, joka teki hänestä vampyyrimaisen; tartutti myös adoptiotyttärensä Amyn; taistelee *Flambert*-pistomiekalla
* Rock - barbaari, oikealta nimeltään Nathaniel Williams; asui jonkun aikaa Uudella Mantereella, jossa adoptoi intiaanipoika Bangoon; käyttää aseenaan jättimäistä metallinuijaa, jonka nimi on *Onslaught*
* Scheherazade - uusi bonushahmo, jonka on suunnitellut Yukata Izubuchi; naispuolinen haltiatrubaduuri, joka joutuu jättämään suojaisan kotinsa, aseenaan pistomiekka *Lailalaila*
* Seong Mi-na - korealainen taistelijatar ja Yun-Seongin kouluttaja; käyttää aseenaan *Scarlet Thunder*-nimistä zanbatouta, eli keihästä, jossa on käyrä kärkiterä
* Setsuka - geisha, joka ei ole syntynyt Japanissa; haluaa kostaa Mitsurugille mestarinsa kuoleman; aseena hänellä on aurinkovarjoon kätketty ninjamiekka, *Ugetsu Kageuchi*
* Shura - uusi bonushahmo, jonka on suunnitellut Hiroya Oku; tummatukkainen ja vähäpukeinen soturinainen, joka käyttää taistelussa peräti neljää katanaa
* Siegfried - nuori ritari kristallihaarniskassa, hyvän Soul Caliburin valittu esitaistelija ja Nightmaren verivihollinen; käyttää kristallimiekka *Soul Caliburia* myös taistelussa
* Sophitia - kreikkalainen nainen, kahden lapsen äiti ja Cassandran isosisko; taistelee *Omega*-miekalla ja *Elk*-kilvellä
* Starkiller - vieraileva hahmo Star Wars: The Force Unleashed videopelistä; hän on Darth Vaderin oppipoika, joka taistelee punaisella valomiekalla omintakeiseen tyyliin
* Taki - naispuolinen ninja japanista, joka todisti Nightmaren ja Siegfriedin kaksintaistelun sarjan edellisessä pelissä; käyttää aseinaan taianomaisia ninjamiekkoja nimiltään *Rekki-maru* ja *Mekki-maru*
* Talim - nuori filippiiniläinen tuulen papitar, joka on ystävystynyt Yun-Seongin kanssa; aseinaan hänellä on kaksi tonfan-kaltaista "kyynärpääterää", *Syi Salika* ja *Loka Luha*
* Tira - nuori nainen, joka kärsii kaksisuuntaisesta mielialahäiriöstä ja palvelee Nightmarea; aseenaan hän käyttää suurta hulavanteen muotoista terää nimeltään *Eiserne Drossel*
* Voldo - outo mies italiasta, joka on palvellut mestaria Vercciä uskollisesti jopa tämän kuoleman jälkeen, vartioiden tämän maanalaista aarrekammiota; eristyksissä vietetyt vuodet ovat järkyttäneet hänen mieltään; taistelee kahdella intialaisella katar-käsiterällä nimiltään *Manas* ja *Ayus*
* Xianghua - nuori kiinalainen nainen, joka on sekä Kilikin että Maxin hyvä ystävä, ja taistelee perimällään *No Name*-miekalla
* Yoda - jedimestari; vieraileva Tähtien Sota -hahmo Xbox 360 -versiossa, ladattavana Playstation Store:sta PlayStation 3lle; taistelee vihreällä valomiekalla
* Yoshimitsu - japanilainen varasklaanin johtaja, jonka tunnistaa oudoista asuistaan; taisteluissa käyttää kahta itsensä mukaan nimeämää *Yoshimitsu*-katanaa sekä selässään kantamaa lippua
* Yun-seong - korealainen nuori taistelija, ja Seong-Minan oppilas; taistelee käyrällä miekalla nimeltään *White Storm*
* Zasalamel - mystinen tummaihoinen mies, jolla on kuolematon sielu; muuttui sarjan edellisessä pelissä Abyss-nimiseksi demoniksi Soul Edgen voimalla; aseenaan käyttää *Kafziel*-viikatetta

## Pelimekaniikka

### Pelimoodit
Soul Calibur IV:ssa voi pelata tutuissa **Tarina**-, **Arcade**- ja **Harjoitus**-moodeissa, joiden lisäksi siitä löytyy **Museo** ja **Hahmonluontiohjelma**. Uutena pelimoodina pelissä on **Tower of Lost Souls** ("Kadonneiden sielujen torni"), jossa pelaaja voi taistella erityisissä taisteluissa palkkiota vastaan. Ensimmäistä kertaa sarjan historiassa peliä voi pelata myös **online-palvelun** välityksellä muita verkkopelaajia vastaan.

### Soul Gauge ja Critical Finish
Soulcalibur IV:ssä tulee olemaan aivan uudenlainen Critical Finish -järjestelmä. Nyt hahmojen terveysmittarin alla on myös toinen mittari nimeltään *Soul Gauge*. Tämä mittari täyttyy hahmojen hyökätessä ja vähenee torjumisesta. Kun mittari on tyhjä vihollinen voi tehdä iskun, joka hajottaa osan pelaajan vaatteista ja panssarista, tehden pelaajasta heikomman. Jos pelaaja, joka on rikkonut toisen hahmon haarniskan, tyhjentää uudelleen vastustajansa Soul Gaugen, hän saa lyhyen tilaisuuden tehdä saman viholliselleen hän tekeekin *Critical Finish* iskun, joka tappaa toisen pelaajan hahmon välittömästi. Kaikilla hahmoilla on oma persoonallinen lopetusiskunsa. Namco sanoo, että he kehittivät Soul Gaugen, koska halusivat vähentää pelaajien jatkuvaa suojassa kykintää, tehden pelistä nopeatempoisemman ja aggressiivisemman.

## Lähteet